PMIndiaData/PMIndiaSum huggingface dataset:
ബെംഗളൂരുവില്‍ ബോഷ് സ്മാര്‍ട്ട് കാമ്പസിന്റെ ഉദ്ഘാടനത്തിനെ പ്രധാനമന്ത്രി വീഡിയോ സന്ദേശത്തിലൂടെ അഭിസംബോധന ചെയ്തു

ബോഷ് ഇന്ത്യയുടെ ഇന്ത്യയിലെ സാന്നിദ്ധ്യത്തിന്റെ 100 വര്‍ഷം പൂര്‍ത്തിയാക്കുന്ന അവസരത്തില്‍ പ്രധാനമന്ത്രി ശ്രീ നരേന്ദ്ര മോദി വീഡിയോ സന്ദേശത്തിലൂടെ അഭിസംബോധന ചെയ്തു. തുടക്കത്തില്‍ തന്നെ ഇന്ത്യയിലെ സാന്നിദ്ധ്യത്തിന്റെ 100 വര്‍ഷം പൂര്‍ത്തിയാക്കിയതിന് പ്രധാനമന്ത്രി ബോഷ് ഇന്ത്യയെ അഭിനന്ദിക്കുകയും ഇന്ത്യന്‍ സ്വാതന്ത്ര്യത്തിന്റെ 75-ാം വര്‍ഷത്തില്‍ തന്നെ ഇത് വരുന്നതിലെ പ്രത്യേക പ്രാധാന്യം ചൂണ്ടിക്കാട്ടുകയും ചെയ്തു. ചടങ്ങില്‍ ബോഷ് സ്മാര്‍ട്ട് കാമ്പസിന്റെ ഉദ്ഘാടനവും നടന്നു. ''ഇന്ത്യയ്ക്കും ലോകത്തിനും വേണ്ടിയുള്ള ഭാവി ഉല്‍പ്പന്നങ്ങളും പരിഹാരങ്ങളും വികസിപ്പിക്കുന്നതില്‍ ഈ കാമ്പസ് തീര്‍ച്ചയായും നേതൃത്വം വഹിക്കും'', പ്രധാനമന്ത്രി പറഞ്ഞു. 2015 ഒകേ്ടാബറില്‍ ചാന്‍സലര്‍ മെര്‍ക്കലിനൊപ്പം ബെംഗളൂരുവിലെ ബോഷിലെ സൗകര്യങ്ങള്‍ സന്ദര്‍ശിച്ചതും പ്രധാനമന്ത്രി അനുസ്മരിച്ചു. സാങ്കേതികവിദ്യയിലും നൂതനാശയത്തിലും ഇനിയും കൂടുതല്‍ നിക്ഷേപം നടത്തേണ്ടത് പ്രധാനമാണെന്ന് വര്‍ത്തമാനകാലത്തെ സാങ്കേതികവിദ്യയുടെ യുഗമായി വിശേഷിപ്പിച്ചുകൊണ്ടും മഹാമാരിയുടെ കാലത്ത് പ്രകടമാക്കിയ സാങ്കേതികവിദ്യയുടെ നേട്ടങ്ങള്‍ക്ക് അടിവരയിട്ടുകൊണ്ടും പ്രധാനമന്ത്രി പറഞ്ഞു. നൂതനാശയത്തിനും അതിന്റെ വ്യാപകമായ ഉപയോഗത്തിനും വേണ്ടിയുള്ള ബോഷിന്റെ പ്രവര്‍ത്തനങ്ങളെ പ്രശംസിച്ച പ്രധാനമന്ത്രി, സുസ്ഥിരതയുടെ ആവശ്യകത എടുത്തുപറഞ്ഞു. ''കഴിഞ്ഞ 8 വര്‍ഷത്തിനിടയില്‍ സൗരോര്‍ജ്ജത്തിന്റെ സ്ഥാപിത ശേഷി ഏകദേശം 20 മടങ്ങ് വര്‍ദ്ധിപ്പിച്ചുകൊണ്ട് ഇന്ത്യയുടെ വളര്‍ച്ച ഹരിതമായി കൊണ്ടിരിക്കുകയാണ്'' എന്ന് ശ്രീ മോദി പറഞ്ഞു. ഇന്ത്യയിലും പുറത്തും കാര്‍ബണ്‍ ന്യൂട്രാലിറ്റി നേടിയ ബോഷിന്റെ നേട്ടത്തെ പ്രധാനമന്ത്രി അഭിനന്ദിച്ചു. ഇന്ന് ഏറ്റവും വേഗത്തില്‍ വളരുന്ന പ്രധാന സമ്പദ്‌വ്യവസ്ഥകളിലൊന്നാണ് ഇന്ത്യയെന്ന് പ്രധാനമന്ത്രി പറഞ്ഞു. കഴിഞ്ഞ രണ്ട് വര്‍ഷമായി നിക്ഷേപങ്ങള്‍ വര്‍ദ്ധിച്ചു. ''ഞങ്ങളുടെ യുവത്വത്തിന് നന്ദി, ഞങ്ങളുടെ സ്റ്റാര്‍ട്ട്-അപ്പ് ആവാസവ്യവ്‌സഥ ലോകത്തിലെ ഏറ്റവും വലിയ ഒന്നാണ്. സാങ്കേതിക ലോകത്ത് തന്നെ നിരവധി അവസരങ്ങളുണ്ട്'' പ്രധാനമന്ത്രി പറഞ്ഞു. എല്ലാ ഗ്രാമങ്ങളിലും അതിവേഗ ഇന്റര്‍നെറ്റ് ലഭ്യമാക്കാന്‍ ഇന്ത്യന്‍ ഗവണ്‍മെന്റ് പ്രവര്‍ത്തിക്കുകയാണ്. ''ഗവണ്‍മെന്റിന്റെ എല്ലാ മേഖലകളേയും സാങ്കേതിക വിദ്യയുമായി സമന്വയിപ്പിക്കുന്നത് ള്‍പ്പെടുന്നതാണ് ഡിജിറ്റല്‍ ഇന്ത്യയെക്കുറിച്ചുള്ള ഞങ്ങളുടെ കാഴ്ചപ്പാട്. ഈ അവസരങ്ങള്‍ പ്രയോജനപ്പെടുത്താനും നമ്മുടെ രാജ്യത്ത് നിക്ഷേപം നടത്താനും ഞാന്‍ ലോകത്തോട് അഭ്യര്‍ത്ഥിക്കുന്നു'', അദ്ദേഹം കൂട്ടിച്ചേര്‍ത്തു. ഈ സുപ്രധാന അവസരത്തില്‍, ഇന്ത്യയില്‍ ഇനിയും കൂടുതല്‍ കാര്യങ്ങള്‍ ചെയ്യുന്നതിനെക്കുറിച്ച് ചിന്തിക്കാന്‍ പ്രധാനമന്ത്രി ബോഷിനോട് അഭ്യര്‍ത്ഥിച്ചു. ''വരാനിരിക്കുന്ന 25 വര്‍ഷത്തേക്ക് നിങ്ങളുടെ കൂട്ടായ്മയ്ക്ക് ചെയ്യാന്‍ കഴിയുന്ന ലക്ഷ്യങ്ങള്‍ സജ്ജമാക്കുക. 100 വര്‍ഷം മുമ്പ് ബോഷ് ഒരു ജര്‍മ്മന്‍ കമ്പനിയായാണ് ഇന്ത്യയിലെത്തിയത്. എന്നാല്‍ ഇന്ന് അത് ജര്‍മ്മന്‍ പോലെ തന്നെ ഇന്ത്യനുമാണ്. ജര്‍മ്മന്‍ എഞ്ചിനീയറിംഗിന്റേയും ഇന്ത്യന്‍ ഊര്‍ജ്ജത്തിന്റേയും മികച്ച ഉദാഹരണമാണിത്. ഈ പങ്കാളിത്തം കൂടുതല്‍ ശക്തമായി തുടരും'', അദ്ദേഹം പറഞ്ഞു.
കാര്‍ഷിക അനുബന്ധ മേഖലകളില്‍ ഇന്ത്യാ - പോര്‍ച്ചുഗല്‍ സഹകരണം

ഇന്ത്യയും പോര്‍ച്ചുഗലും തമ്മില്‍ കാര്‍ഷിക അനുബന്ധ മേഖലകളില്‍ സഹകരിക്കുന്നതിന് ധാരണാപത്രത്തില്‍ ഒപ്പിടാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം തീരുമാനിച്ചു. ശാസ്ത്ര – സാങ്കേതിക വിവരങ്ങളുടെ കൈമാറ്റം, സസ്യങ്ങളുടെയും സസ്യോല്‍പ്പനങ്ങളുടെയും വ്യാപാരം, പരിശീലന പരിപാടികള്‍, വിദഗ്ധരുടെ പരസ്പര സന്ദര്‍ശനം തുടങ്ങിയവ കരാറില്‍ ഉള്‍പ്പെടും. ധാരണാപത്രത്തിന്റെ നടത്തിപ്പിനായി ഇരു രാജ്യങ്ങളുടെയും പ്രതിനിധികള്‍ അടങ്ങുന്ന സംയുക്ത പ്രവര്‍ത്തക ഗ്രൂപ്പ് രൂപീകരിക്കും. വിവിധ മേഖലകളിലെ സഹകരണത്തിനുള്ള മാര്‍ഗ്ഗ നിര്‍ദ്ദേശങ്ങള്‍ക്കും ഈ ഗ്രൂപ്പ് രൂപം നല്‍കും. 5 വര്‍ഷമാണ് കരാറിന്റെ കാലാവധി. ഇരു കക്ഷികളിലാരും കാലാവധി അവസാനിക്കുന്നതിന് 6 മാസം മുന്‍പ് നോട്ടീസ് നല്‍കിയില്ലെങ്കില്‍ സ്വാഭാവികമായി അടുത്ത 5 വര്‍ഷത്തേയ്ക്ക് കൂടി കരാര്‍ കാലാവധി നീളും.
മധ്യപ്രദേശിലെ സെഹോറില്‍ കര്‍ഷക മേളയെ പ്രധാനമന്ത്രി അഭിസംബോധന ചെയ്യും;  പ്രധാനമന്ത്രി ഫസല്‍ ബീമാ യോജനയുടെ മാര്‍ഗ്ഗ നിര്‍ദ്ദേശങ്ങള്‍ പുറത്തിറക്കും.

ccc നരേന്ദ്ര മോദി അഭിസംബോധന ചെയ്യും. കാര്‍ഷിക മേഖലയുടെ വികസനത്തിനും, കര്‍ഷകരുടെ ക്ഷേമത്തിനുമായി കേന്ദ്ര ഗവണ്‍മെന്റ് കൈക്കൊണ്ടുവരുന്ന വിവിധ ഉദ്യമങ്ങള്‍ പ്രധാനമന്ത്രി വിവരിക്കും. കേന്ദ്ര മന്ത്രിസഭ കഴിഞ്ഞ മാസം അംഗീകരിച്ച വിള ഇന്‍ഷ്വറന്‍സ് പദ്ധതിയായ പ്രധാനമന്ത്രി ഫസല്‍ ബീമാ യോജന നടപ്പിലാക്കുന്നതിനുള്ള മാര്‍ഗ്ഗനിര്‍ദ്ദേശങ്ങളും പ്രധാനമന്ത്രി പുറത്തിറക്കും. വരുന്ന ഖാരിഫ് സീസണ്‍ മുതല്‍ ഈ പദ്ധതി നിലവില്‍ വരും. ഖാരിഫ് വിളകള്‍ക്ക് രണ്ട് ശതമാനത്തിന്റെയും റബി വിളകള്‍ക്ക് 1.5 ശതമാനത്തിന്റെയും ഏകീകൃത പ്രീമിയമാണ് പദ്ധതി പ്രകാരം കര്‍ഷകര്‍ അടയ്‌ക്കേണ്ടത്. വാണിജ്യ – ഹോര്‍ട്ടികള്‍ച്ചര്‍ വിളകളുടെ വാര്‍ഷിക പ്രീമിയം 5 ശതമാനമായിരിക്കും. ഈ പദ്ധതിയ്ക്കുള്ള ഗവണ്‍മെന്റ് സബ്‌സിഡിക്ക് ഉയര്‍ന്ന പരിധിയില്ല. കര്‍ഷകര്‍ക്ക് തങ്ങള്‍ ഇന്‍ഷ്വര്‍ ചെയ്യുന്ന തുകയ്ക്ക് അനുസൃതമായി വെട്ടിക്കുറവൊന്നുമില്ലാതെ മുഴുവന്‍ ക്ലെയിമും ലഭിക്കും. തെരെഞ്ഞെടുത്ത ഗുണഭോക്താക്കള്‍ക്ക് പ്രധാനമന്ത്രി ചടങ്ങില്‍ വച്ച് സോയില്‍ ഹെല്‍ത്ത് കെയറുകള്‍, വിള ഇന്‍ഷ്വറന്‍സ് ക്ലെയിമുകള്‍ തുടങ്ങിയവ വിതരണം ചെയ്യും.
ഹംഗറി  തിരഞ്ഞെടുപ്പിലെ വിജയത്തിൽ പ്രധാനമന്ത്രി വിക്ടർ ഓർബനെ പ്രധാനമന്ത്രി അഭിനന്ദിച്ചു

ഹംഗറിയിലെ പാർലമെന്റ് തിരഞ്ഞെടുപ്പിലെ വിജയത്തിൽ പ്രധാനമന്ത്രി വിക്ടർ ഓർബനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "പ്രധാനമന്ത്രി വിക്ടർ ഓർബൻ, ഹംഗറിയിലെ പാർലമെന്റ് തിരഞ്ഞെടുപ്പിലെ നിങ്ങളുടെ വിജയത്തിന് അഭിനന്ദനങ്ങൾ. ഉറ്റതും സൗഹൃദപരവുമായ ഇന്ത്യ-ഹംഗറി ബന്ധം കൂടുതൽ ശക്തിപ്പെടുത്തുന്നതിന് നിങ്ങളോടൊപ്പം തുടർന്നും പ്രവർത്തിക്കാൻ താൽപര്യത്തോടെ പ്രതീക്ഷിക്കുന്നു."
9-ാം ക്ലാസ് വിദ്യാർത്ഥിനി ഇഷിത പരീക്ഷ  പേ ചർച്ചയിൽ വരച്ച ചിത്രത്തെ പ്രധാനമന്ത്രി പ്രശംസിച്ചു

അംബാല കന്റോൺമെന്റ് കേന്ദ്രീയ വിദ്യാലയത്തിലെ 9-ാം ക്ലാസ് വിദ്യാർത്ഥിനി ഇഷിത 2023-ലെ പരീക്ഷാ പെ ചർച്ചയിൽ വരച്ച ചിത്രത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കേന്ദ്രീയ വിദ്യാലയ സംഗത്ഥന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു : "നന്നായി! ചിത്രങ്ങളിലൂടെ പരീക്ഷാ സമയത്തെ വിദ്യാർത്ഥികളുടെ ദിനചര്യയുടെ മികച്ച അവതരണം ."
റെയില്വേ ലാഭവിഹിതം: പാര്ലമെന്റിന്റെ ഇരുസഭകളിലും പ്രമേയം അവതരിപ്പിക്കും

2014-2015, 2015-2016 വര്ഷങ്ങളിലെ വരുമാനം അടിസ്ഥാനമാക്കി നല്കുന്ന റെയില്വേയുടെ ലാഭവിഹിതം വരുമാനത്തിന്റെ യഥാക്രമം 5 ഉും 4 ഉും ശതമാനം നല്കാനുള്ള 2014 ലെ റെയില്വേ കണ്വെന്ഷന് സമിതിയുടെ നിര്ദ്ദേശങ്ങള് സ്വീകരിച്ച് ഇത് സംബന്ധിച്ച പ്രമേയം പാര്ലമെന്റിന്റെ ഇരു സഭകളിലും അവതരിപ്പിക്കുന്നതിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്രമന്ത്രിസഭായോഗം അനുമതി നല്കി. 2014 ലെ റെയില്വേ കണ്വെന്ഷന് കമ്മിറ്റിയുടെ ആദ്യ റിപ്പോര്ട്ടിലെ 5,6,9,11,12,13,14,15,16,17,18,19 ശുപാര്ശകള് നടപ്പിലാക്കുന്നതിന് ഇത് സഹായിക്കും.
ശ്രീ ലാല്‍ജി ടണ്ഡന്റെ നിര്യാണത്തില്‍ പ്രധാനമന്ത്രി അനുശോചിച്ചു

മധ്യപ്രദേശ് ഗവര്‍ണര്‍ ശ്രീ ലാല്‍ജി ടണ്ഡന്റെ നിര്യാണത്തില്‍ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ”ഭരണഘടനാകാര്യങ്ങളില്‍ അഗാധപാണ്ഡിത്യമുള്ള വ്യക്തി”യായിരുന്നു ശ്രീ. ടണ്ഡനെന്ന് ശ്രീ. നരേന്ദ്ര മോദി ട്വിറ്റര്‍ സന്ദേശത്തില്‍ വിശേഷിപ്പിച്ചു. സമൂഹത്തെ സേവിക്കാനുള്ള ശ്രീ. ലാല്‍ജി ടണ്ഡന്റെ അശ്രാന്ത പരിശ്രമങ്ങളിലൂടെ അദ്ദേഹം എന്നെന്നും ഓര്‍മ്മിക്കപ്പെടും. മികച്ച ഭരണകര്‍ത്താവ് എന്ന നിലയില്‍ വ്യക്തിമുദ്ര പതിപ്പിച്ച അദ്ദേഹം ജനങ്ങളുടെ ക്ഷേമത്തിന് എന്നും പ്രാധാന്യം നല്‍കി. അദ്ദേഹത്തിന്റെ നിര്യാണം അഗാധമായ ദുഃഖമുളവാക്കുന്നു.”- ശ്രീ. മോദി പറഞ്ഞു. മുന്‍ പ്രധാനമന്ത്രി, പരേതനായ ശ്രീ. അടല്‍ ബിഹാരി വാജ്പേയിയുമായുള്ള ശ്രീ. ടണ്ഡന്റെ ദീര്‍ഘകാല ബന്ധത്തെക്കുറിച്ചും പ്രധാനമന്ത്രി അനുസ്മരിച്ചു.
പാഴ്‌സി നവവത്സരമായ നവ്‌റോസിന് പ്രധാനമന്ത്രി ശുഭാശംസകള്‍ അര്‍പ്പിച്ചു

പാഴ്‌സി നവവത്സരമായ ‘നവറോസി’ന് പ്രധാനമന്ത്രി ശ്രീ നരേന്ദ്രമോദി ശുഭാംശസകള്‍ അര്‍പ്പിച്ചു. ”നവറോസ് മുബാരക്ക്! പാഴ്‌സി നവവത്സരത്തിന് ശുഭാംശസകള്‍. വിവിധ മേഖകളില്‍ മുദ്രകള്‍ പതിപ്പിച്ച പാഴ്‌സി സമൂഹത്തിന്റെ വിശിഷ്ടമായ സംഭാവനകളെ ഇന്ത്യ എന്നും വിലപ്പെട്ടതായി കരുതുന്നു, വരുന്ന വര്‍ഷം എല്ലാവരുടെയും ജീവിതത്തില്‍ സമാധാനവും സമ്പല്‍സമൃദ്ധിയും കൊണ്ടുവരട്ടെ” -പ്രധാനമന്ത്രി പറഞ്ഞു.
ബൗദ്ധികാവകാശം സംബന്ധിച്ച ഇന്ത്യ-കനഡ ധാരണാപത്രത്തിനു മന്ത്രിസഭയുടെ അംഗീകാരം

ബൗദ്ധികാവകാശം (ഐ.പി.ആര്‍.) സംബന്ധിച്ച ഇന്ത്യ-കനഡ ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. 2018 ഫെബ്രുവരി 23നായിരുന്നു ധാരണാപത്രം ഒപ്പുവെക്കപ്പെട്ടത്. ഇരു രാജ്യങ്ങളിലും കണ്ടുപിടിത്തങ്ങളും സര്‍ഗാത്മകതയും സാമ്പത്തിക വളര്‍ച്ചയും പ്രോത്സാഹിപ്പിക്കിന്നതിന് ഉദ്ദേശിച്ചുള്ളതാണ് ഈ ഉഭയകക്ഷി സഹകരണ ധാരണാപത്രം. ഇത് ഐ.പി.ആറിനെ സംബന്ധിച്ച ബോധവല്‍ക്കരണം സൃഷ്ടിക്കുന്നതിനും ഐ.പി.ആറുകള്‍ സംരക്ഷിക്കുന്നതിനുമായി സാങ്കേതിക വൈദഗ്ധ്യം കൈമാറുന്നതിനും പരിശീലന പദ്ധതികള്‍ നടപ്പാക്കുന്നതിനും സഹകരിക്കുന്നതിനുള്ള വിശാലമായതും വഴങ്ങുന്നതുമായ ചട്ടക്കൂടൊരുക്കും. ധാരണാപത്രത്തിനു കീഴിലുള്ള മുന്‍ഗണനാ വിഷയങ്ങള്‍ താഴെ പറയുന്നവയാണ്. 1. ഇരു രാജ്യങ്ങളിലെയും ജനങ്ങള്‍ക്കിടയിലും കച്ചവടരംഗത്തും വിദ്യാഭ്യാസ സ്ഥാപനങ്ങളിലും ബൗദ്ധികാവകാശ ബോധവല്‍ക്കരണത്തിനായി മികച്ച രീതികളും അനുഭവങ്ങളും അറിവും കൈമാറുക. 2. ബൗദ്ധിക സ്വത്തവകാശവുമായി ബന്ധപ്പെട്ട സവിശേഷ മേഖലകളില്‍ പ്രവര്‍ത്തിക്കുന്നവരുമായി ഇടപഴകുന്നതിനായി വിദഗ്ധരെ കൈമാറ്റം ചെയ്യുക. 3. പങ്കാളികള്‍ തനിച്ചോ കൂട്ടായോ സംഘടിപ്പിക്കുന്ന പദ്ധതികളിലും പരിശീലനത്തിലും പരിപാടികളിലും പങ്കെടുക്കുന്നതിലൂടെ ബൗദ്ധികാവകാശ മേഖലയിലെ മികച്ച പ്രവര്‍ത്തന രീതികളും അനുഭവങ്ങളും അറിവും വ്യവസായമേഖലയിലും സര്‍വകലാശാലകളിലും ഗവേഷണ, വികസന സ്ഥാപനങ്ങളിലും ചെറുകിട, ഇടത്തരം സംരംഭങ്ങളിലും പ്രചരിപ്പിക്കുകയും കൈമാറുകയും ചെയ്യുക. 4. ബൗദ്ധിക സ്വത്തിന്റെ നടത്തിപ്പിനായി ബൗദ്ധിക സ്വത്തിലെ ആധുനികവല്‍ക്കരണ പദ്ധതികളുടെ സ്വയംപ്രവര്‍ത്തിക്കുന്നതാക്കി മാറ്റുകയും നടപ്പാക്കുകയും ഒപ്പം പുതിയതും നിലവിലുള്ളതുമായ രേഖപ്പെടുത്തല്‍ രീതിയും അറിവു പകരുന്ന സംവിധാനവും രൂപപ്പെടുത്തുകയും ചെയ്യുന്നതിനു സഹകരിക്കുക. 5. പരമ്പരാഗത വിജ്ഞാനം എങ്ങനെയാണു സംരക്ഷിക്കപ്പെടുന്നതെന്നു മനസ്സിലാക്കുന്നതിനും പരമ്പരാഗത വിജ്ഞാനവുമായി ബന്ധപ്പെട്ട വിവരശേഖരം ഉള്‍പ്പെടെയുള്ള മികച്ച പ്രവര്‍ത്തന രീതികള്‍ കൈമാറുന്നതിനും നിലവിലുള്ള ബൗദ്ധികസ്വത്തു സംവിധാനത്തെക്കുറിച്ചു ബോധവല്‍ക്കരണം സൃഷ്ടിക്കുന്നതിനും സഹകരിക്കുക. 6. പ്രാദേശിക ബൗദ്ധിക സ്വത്ത്, കച്ചവട സമുദായങ്ങള്‍ക്ക് ബൗദ്ധികസ്വത്തുമായി ബന്ധപ്പെട്ട പരിശീലനം നല്‍കുന്നതിനായി സഹകരിക്കുക. 7. ധാരണാപത്രത്തിന്റെ പരിധിയില്‍ വരുന്നതും പരസ്പരം തീരുമാനിക്കുന്നതുമായ സഹകരണാടിസ്ഥാനത്തില്‍ ചെയ്യാവുന്ന മറ്റേതു പ്രവര്‍ത്തനവും.
പ്രൊഫ. യശ്പാലിന്റെ നിര്യാണത്തില്‍ പ്രധാനമന്ത്രിയുടെ അനുശോചനം

രാജ്യത്തെ പ്രമുഖ ശാസ്ത്രജ്ഞനും വിദ്യാഭ്യാസ വിചക്ഷണനുമായ പ്രൊഫ. യശ്പാലിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി ദുഖം രേഖപ്പെടുത്തി. ‘പ്രൊഫ. യശ്പാലിന്റെ ദേഹവിയോഗത്തില്‍ ദുഖിക്കുന്നു. ഇന്ത്യയിലെ വിദ്യാഭ്യാസത്തിന് ശാശ്വതമായ സംഭാവനകള്‍ നല്‍കിയ സമര്‍ത്ഥനായ ശാസ്ത്രജ്ഞനെയും അക്കാഡമീഷ്യനെയുമാണ് നമുക്ക് നഷ്ടമായത്. 2009 ല്‍ ഗുജറാത്തില്‍ നടന്ന കുട്ടികള്‍ക്കായുള്ള ദേശീയ ശാസ്ത്ര കോണ്‍ഗ്രസിലുള്‍പ്പെടെ നിരവധി അവസരങ്ങളില്‍ പ്രൊഫ. യശ്പാലുമൊത്ത് വിപുലമായ ആശയവിനിമയം നടത്തിയിട്ടുണ്ട്,’ പ്രധാനമന്ത്രി പറഞ്ഞു. 2009 ല്‍ കുട്ടികള്‍ക്കായുള്ള ദേശീയ ശാസ്ത്ര കോണ്‍ഗ്രസില്‍ പ്രൊഫ. യശ്പാലുമൊത്തുള്ള തന്റെ ചില ചിത്രങ്ങളും പ്രധാനമന്ത്രി ട്വിറ്ററില്‍ പങ്കിട്ടു.
പ്രധാനമന്ത്രി പ്രഗതിയിലൂടെ ആശയവിനിമയം നടത്തി

പ്രതികരണാത്മകമായ ഭരണത്തിനും സമയബന്ധിതമായ നടത്തിപ്പിനുമായുള്ള വിവരസാങ്കേതികവിദ്യാ, ആശയവിനിമയ സാങ്കേതികവിദ്യാ അധിഷ്ഠിത വിവിധതല വേദിയായ പ്രഗതിയിലൂടെ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ അദ്ദേഹത്തിന്റെ 18-ാമത് ആശയവിനിമയ പരിപാടി നടന്നു. റെയില്‍വേയുമായി ബന്ധപ്പെട്ട പരാതികള്‍ കൈകാര്യം ചെയ്യുന്നതും പരിഹരിക്കുന്നതും സംബന്ധിച്ച പ്രവര്‍ത്തനങ്ങളുടെ പുരോഗതി പ്രധാനമന്ത്രി വിലയിരുത്തി. ഒട്ടേറെ പരാതികള്‍ ഉദ്യോഗസ്ഥരുടെ അഴിമതി സംബന്ധിച്ചാണെന്നു തിരിച്ചറിഞ്ഞ സാഹചര്യത്തില്‍, അഴിമതിക്കാരായ റെയില്‍വേ ഉദ്യോഗസ്ഥര്‍ക്കെതിരെ സാധ്യമായ ഏറ്റവും കടുത്ത നടപടി കൈക്കൊള്ളാന്‍ അദ്ദേഹം നിര്‍ദേശിച്ചു. അപകടങ്ങള്‍ സംഭവിക്കുമ്പോഴുള്ള ഹെല്‍പ് ലൈനിന് ഉള്‍പ്പെടെ എല്ലാ പരാതികള്‍ക്കും അന്വേഷണങ്ങള്‍ക്കും ഒരു ഏകീകൃത ടെലിഫോണ്‍ നമ്പര്‍ എന്ന സംവിധാനം പ്രാവര്‍ത്തികമാക്കാന്‍ പ്രധാനമന്ത്രി ഇന്ത്യന്‍ റെയില്‍വേയോട് ആവശ്യപ്പെട്ടു. മഹാരാഷ്ട്ര, മധ്യപ്രദേശ്, രാജസ്ഥാന്‍, കര്‍ണാടക, തമിഴ്‌നാട്, ആന്ധ്രാപ്രദേശ്, ഒഡിഷ, ഉത്തര്‍പ്രദേശ്, ഉത്തരാഖണ്ഡ്, ജമ്മു കശ്മീര്‍, ആസാം, മണിപ്പൂര്‍, മേഘാലയ, മിസോറാം, ത്രിപുര, നാഗാലാന്‍ഡ് എന്നിവ ഉള്‍പ്പെടെയുള്ള ഒട്ടേറെ സംസ്ഥാനങ്ങളില്‍ റെയില്‍വേ, റോഡ്, ഊര്‍ജം തുടങ്ങിയ പ്രധാന അടിസ്ഥാനസൗകര്യ പദ്ധതികള്‍ നടപ്പാക്കുന്നതിലെ പുരോഗതി പ്രധാനമന്ത്രി വിലയിരുത്തി. മുംബൈ മെട്രോ, തിരുപ്പതി-ചെന്നൈ ഹൈവേ, യു.പി., ഉത്തരാഖണ്ഡ്, മണിപ്പൂര്‍ സംസ്ഥാനങ്ങളില്‍ ഏറെക്കാലമായി നടപ്പാകാതെ കിടക്കുന്ന റോഡ് പദ്ധതികള്‍, ജമ്മു-കശ്മീരിലെയും വടക്കുകിഴക്കന്‍ മേഖലയിലെയും പ്രധാന ഊര്‍ജവിതരണ ലൈനുകള്‍ എന്നിവ ഇന്നു വിലയിരുത്തപ്പെട്ട പദ്ധതികളില്‍പ്പെടും. കുട്ടികളുടെ സമ്പൂര്‍ണ രോഗപ്രതിരോധം ഉറപ്പാക്കുന്നതിനുള്ള ഇന്ദ്രധനുഷ് പദ്ധതി വിലയിരുത്തവേ, പ്രവര്‍ത്തനം ഏറ്റവും മോശമായ 100 ജില്ലകളില്‍ സമയബന്ധിതമായി മുന്‍കൂട്ടി ലക്ഷ്യം നിര്‍ണയിച്ചു പ്രവര്‍ത്തിക്കാന്‍ പ്രധാനമന്ത്രി ആവശ്യപ്പെട്ടു. ഒരു കുട്ടിക്കുപോലും രോഗപ്രതിരോധ പദ്ധതിയുടെ നേട്ടം ലഭിക്കാതെ പോകുന്നില്ലെന്ന് ഉറപ്പുവരുത്താനായി എന്‍.സി.സി., നെഹ്രു യുവ കേന്ദ്ര തുടങ്ങിയ സംഘടനകളുടെ സഹായം തേടണമെന്ന് അദ്ദേഹം പറഞ്ഞു. സ്വച്ഛത കര്‍മപദ്ധതികള്‍ വിലയിരുത്തലിനു വിധേയമാക്കിയപ്പോള്‍ സ്വച്ഛത ദ്വൈവാരങ്ങള്‍ പോലുള്ള പദ്ധതികള്‍ ശാശ്വതമായ പരിഹാരം കണ്ടെത്താന്‍ സാധിക്കുന്ന മുന്നേറ്റങ്ങളായി മാറ്റിയെടുക്കാന്‍ സാധിക്കണമെന്നു പ്രധാനമന്ത്രി ചൂണ്ടിക്കാട്ടി. അമൃത് ദൗത്യവുമായി ബന്ധപ്പെട്ട് പ്രധാനമന്ത്രി ആവശ്യപ്പെട്ടത് മികവ് എല്ലാവരാലും അംഗീകരിക്കപ്പെടുന്നതിനായി എല്‍.ഇ.ഡി. ബള്‍ബുകള്‍ പോലുള്ള അതിനൂതന സാങ്കേതികവിദ്യ ഉപയോഗപ്പെടുത്തുന്നതു വഴി ഉണ്ടാകുന്ന നേട്ടങ്ങളുടെ കണക്ക് ഉദ്യോഗസ്ഥര്‍ തയ്യറാക്കണമെന്നാണ്. 2022ല്‍ സ്വാതന്ത്ര്യത്തിന്റെ 75ാമതു വാര്‍ഷികം ആഘോഷിക്കുമ്പോഴേക്കും മാറ്റം സാധ്യമാക്കുന്നതിനായുള്ള വ്യക്തമായ പദ്ധതികളും ലക്ഷ്യങ്ങളുമായി മുന്നോട്ടുവരാന്‍ കേന്ദ്ര ഗവണ്‍മെന്റ് സെക്രട്ടറിമാരോടും സംസ്ഥാന ചീഫ് സെക്രട്ടറിമാരോടും പ്രധാനമന്ത്രി ആഹ്വാനം ചെയ്തു. ശുചിത്വത്തെക്കുറിച്ചു പരാമര്‍ശിക്കവേ, മഹാത്മാഗാന്ധിയുടെ 150ാം ജന്മവാര്‍ഷികം 2019ല്‍ ആഘോഷിക്കുന്നതിനു മുമ്പായി പരമാവധി പ്രവര്‍ത്തനങ്ങള്‍ നടത്താനും ആവശ്യപ്പെടുകയും ചെയ്തു.
ജനത കര്‍ഫ്യൂ നീണ്ട യുദ്ധത്തിന്റെ തുടക്കം മാത്രം: പ്രധാനമന്ത്രി

കോവിഡ്-19നെതിരായ നീണ്ട യുദ്ധത്തിന്റെ തുടക്കം മാത്രമേ ആയിട്ടുള്ളൂ എന്നും ഇനിയും ഏറെ ദൂരം താണ്ടാനുണ്ടെന്നും ട്വീറ്റുകളില്‍ പ്രധാനമന്ത്രി ശ്രീ. നരേന്ദ്ര മോദി കുറിച്ചു. വഴിമാറി പോകരുതെന്നും വിജയമായി കണ്ട് ആഘോഷിക്കരുതെന്നും അദ്ദേഹം ജനങ്ങളോട് ആവശ്യപ്പെട്ടു. തുടര്‍ന്ന് അദ്ദേഹം പറഞ്ഞു: ‘നമുക്കു കഴിവുണ്ടെന്നും വേണമെന്നുവെച്ചാല്‍ ഏറ്റവും വലിയ വെല്ലുവിളിയെയും ഒരുമിച്ചു നേരിടാന്‍ സാധിക്കുമെന്നും ഇന്നു രാജ്യത്തെ ജനങ്ങള്‍ തെളിയിച്ചിരിക്കുകയാണ്’. ഓരോ സമയത്തും കേന്ദ്ര, സംസ്ഥാന ഗവണ്‍മെന്റുകള്‍ നല്‍കുന്ന നിര്‍ദേശങ്ങള്‍ പാലിക്കണമെന്ന് അദ്ദേഹം ജനങ്ങളോട് ആഹ്വാനംചെയ്തു. ലോക്ഡൗണ്‍ പ്രഖ്യാപിച്ച ജില്ലകളിലും സംസ്ഥാനങ്ങൡും ഉള്ളവര്‍ വീടു വിടരുതെന്നും മറ്റു പ്രദേശങ്ങൡ ഉള്ളവര്‍ അടിയന്തര ആവശ്യങ്ങള്‍ക്കു മാത്രമേ പുറത്തിറങ്ങാവൂ എന്നും പ്രധാനമന്ത്രി ജനങ്ങളോട് അഭ്യര്‍ഥിച്ചു.
ഭൂകമ്പം മൂലം നാശമുണ്ടായ ബാഗാനിലെ പഗോഡകളുടെ സംരക്ഷണത്തിന് ഇന്ത്യ - മ്യന്‍മാര്‍ ധാരണ

മ്യാന്‍മാറിലെ ബാഗാനില്‍ ഭൂകമ്പത്തെ തുടര്‍ന്ന് കേട്പാടുകള്‍ സംഭവിച്ച പഗോഡകളുടെ സംരക്ഷണത്തിന് ഇന്ത്യയും മ്യാന്‍മാറും തമ്മില്‍ ധാരണാപത്രത്തിലേര്‍പ്പെടാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. അടുത്ത മാസം 6, 7 തീയതികളില്‍ പ്രധാനമന്ത്രി ശ്രീ. നരേന്ദ്ര മോദിയുടെ മ്യാന്‍മാര്‍ സന്ദര്‍ശനത്തിനിടെ ഈ ധാരണാപത്രങ്ങളില്‍ ഒപ്പുവയ്ക്കും. ഈ പദ്ധതിയുടെ നടത്തിപ്പ് മ്യാന്‍മാറുമായുള്ള ഇന്ത്യയുടെ സാംസ്‌കാരികവും, മതപരവുമായ ശാശ്വത ബന്ധങ്ങള്‍ കൂടുതല്‍ ശക്തിപ്പെടുത്തും. ഈ പദ്ധതിയുടെ മതപരവും വിനോദ സഞ്ചാരപരവുമായ പ്രധാന്യം മൂലം മ്യന്‍മാറിലെ ജനങ്ങള്‍ക്കിടയില്‍ ഇന്ത്യയെ കുറിച്ച് വലിയ തോതില്‍ മതിപ്പുളവാക്കും. കൂടാതെ മ്യാന്‍മാറുമായുള്ള ഇന്ത്യയുടെ വികസന പങ്കാളിത്തവും അത് വര്‍ദ്ധിപ്പിക്കും. സ്മാരകങ്ങള്‍ പുനസ്ഥാപിക്കുന്നതിലും, സംരക്ഷിക്കുന്നതിലുമുള്ള ഇന്ത്യയുടെ വൈദഗ്ധ്യം മ്യാന്‍മാറിലെ ജനങ്ങള്‍ക്ക് മാത്രമല്ല, മറ്റ് രാജ്യങ്ങളില്‍ നിന്നുള്ള വിനോദ സഞ്ചാരികള്‍ക്ക് കൂടി കാണിച്ച് കൊടുക്കാനുള്ള ഒരവസരം കൂടിയായിരുന്നു അത്.
പ്രധാനമന്ത്രിയുടെ ശാസ്ത്ര, സാങ്കേതിക, നവീനാശയ ഉപദേശക കൗണ്‍സില്‍ അംഗങ്ങളുമായി ശ്രീ. നരേന്ദ്ര മോദി ആശയവിനിമയം നടത്തി

പ്രധാനമന്ത്രി ശ്രീ. നരേന്ദ്ര മോദി ന്യൂ ഡല്‍ഹിയില്‍ ഇന്ന് തന്റെ ശാസ്ത്ര, സാങ്കേതിക, നവീനാശയ ഉപദേശക കൗണ്‍സില്‍ (പി.എം.-എസ്.റ്റി.ഐ.എ.സി) അംഗങ്ങളുമായി ആശയവിനിമയം നടത്തി. പ്രധാനപ്പെട്ട ശാസ്ത്ര സാങ്കേതിക മേഖലകളില്‍ നവീനാശയങ്ങളും, ഗവേഷണവും പരിപോഷിപ്പിക്കുന്നതിന് കൈക്കൊണ്ട് വരുന്ന വിവിധ നടപടികള്‍ കൗണ്‍സില്‍ അംഗങ്ങള്‍ പ്രധാനമന്ത്രിയെ ധരിപ്പിച്ചു. ശാസ്ത്ര, സാങ്കേതിക, നവീനാശയ രംഗങ്ങളിലെ ഫലങ്ങള്‍ സാധാരണക്കാരിലേയ്ക്ക് എത്തുകയും, രാജ്യത്തെ ജനങ്ങളുടെ ദൈനംദിന പ്രശ്‌നങ്ങള്‍ പരിഹരിക്കുകയും, ജീവിതം ആയാസരഹിതമാക്കുകയും ചെയ്യണമെന്ന് പ്രധാനമന്ത്രി ഊന്നിപ്പറഞ്ഞു. ഇതിലേയ്ക്കായി വിദ്യാഭ്യാസ സ്ഥാപനങ്ങള്‍, ഗവേഷണ വികസന ലബോറട്ടറികള്‍, വ്യവസായങ്ങള്‍, ഗവണ്‍മെന്റ് വകുപ്പുകള്‍ എന്നിവ തമ്മില്‍ ശക്തമായ ബന്ധങ്ങള്‍ സ്ഥാപിക്കുന്നതിനായി യത്‌നിക്കാന്‍ അദ്ദേഹം കൗണ്‍സില്‍ അംഗങ്ങളെ ആഹ്വാനം ചെയ്തു. അക്കാദമിക, ഗവേഷണ സ്ഥാപനങ്ങള്‍ക്കിടയിലെ മതില്‍ക്കെട്ടുകള്‍ പൊളിക്കേണ്ടതിന്റെ പ്രാധാന്യം അദ്ദേഹം ആവര്‍ത്തിച്ച് വ്യക്തമാക്കി. സ്‌കൂള്‍ കുട്ടികള്‍ക്കിടയിലെ ശാസ്ത്ര പ്രതിഭകളെ കണ്ടെത്തി പരിപോഷിപ്പിക്കുന്നതിന് അനുയോജ്യമായ വേദികളും, സംവിധാനങ്ങളും വികസിപ്പിച്ചെടുത്ത് അവരെ ജില്ലാ, മേഖലാ തലങ്ങളിലുള്ള അടല്‍ ടിങ്കറിംഗ് ലാബുകളുമായി ബന്ധിപ്പിക്കണമെന്ന് പ്രധാനമന്ത്രി നിര്‍ദ്ദേശിച്ചു. കാര്‍ഷിക വരുമാനം വര്‍ദ്ധിപ്പിക്കല്‍, അരിവാള്‍ രോഗം പോലുള്ള വിട്ടുമാറാത്ത ജനിതക രോഗങ്ങള്‍, മാലിന്യ നിര്‍മ്മാര്‍ജ്ജനം മുതലായവയ്ക്കുള്ള പരിഹാരങ്ങള്‍, സൈബര്‍ സുരക്ഷ തുടങ്ങി ഗവേഷണനത്തിനുള്ള ചില മുന്‍ഗണാ മേഖലകള്‍ പ്രധാനമന്ത്രി പരാമര്‍ശിച്ചു. പ്രധാനമന്ത്രിയുടെ മുഖ്യ ശാസ്‌ത്രോപദേഷ്ടാവ് പ്രൊഫ. കെ. വിജയ് രാഘവന്‍, കൗണ്‍സില്‍ അംഗങ്ങള്‍, കേന്ദ്ര ഗവണ്‍മെന്റിലെ മുതിര്‍ന്ന ഉദ്യോഗസ്ഥര്‍ തുടങ്ങിയവര്‍ യോഗത്തില്‍ സംബന്ധിച്ചു.
പ്രധാനമന്ത്രി ദ്വിരാഷ്ട്ര സന്ദര്‍ശനത്തിന്; അയര്‍ലന്റ് സന്ദര്‍ശിക്കും, ന്യൂയോര്‍ക്ക് നഗരത്തില്‍ നാളെ വൈകിട്ടെത്തും.

പ്രധാനമന്ത്രി ശ്രീ. നരേന്ദ്ര മോദി ദ്വിരാഷ്ട്ര സന്ദര്‍ശനത്തിന് നാളെ പുലര്‍ച്ചെ പുറപ്പെടും. (2015 സെപ്തംബര്‍ 23). അയര്‍ലന്റിലെ ഡബ്ലിനില്‍ എത്തുന്ന ശ്രീ. നരേന്ദ്ര മോദി അയര്‍ലന്റ് പ്രധാനമന്ത്രി. ശ്രീ. എന്‍ഡ കെന്നിയുമായി ചര്‍ച്ച നടത്തും. ന്യൂയോര്‍ക്കിലേക്ക് പുറപ്പെടും മുന്‍പ് അദ്ദേഹം അയര്‍ലന്റിലെ ഇന്ത്യന്‍ സമൂഹവുമായി ഹ്രസ്വ കൂടിക്കാഴ്ച നടത്തും. പ്രധാനമന്ത്രി ന്യൂയോര്‍ക്ക് നഗരത്തില്‍ നാളെ വൈകിട്ടെത്തും.
ഹിമാചൽ പ്രദേശിലെ കിനൗറിൽ  ഉണ്ടായ അപകടത്തിൽ പ്രധാനമന്ത്രി അനുശോചിച്ചു

ഹിമാചൽ പ്രദേശിലെ കിനൗറിൽ ഉണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. മരണമടഞ്ഞവരുടെ ഉറ്റ ബന്ധുക്കൾക്ക് 2 ലക്ഷം രൂപയും പരിക്കേറ്റവർക്ക് 50,000 രൂപയും പ്രധാനമന്ത്രി പ്രഖ്യാപിച്ചു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു : "ഹിമാചൽ പ്രദേശിലെ കിനൗറിൽ ഒരു അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി "
ജാലിയന്‍വാലാബാഗ് കൂട്ടക്കൊലയില്‍ രക്തസാക്ഷികളായവര്‍ക്കു പ്രധാനമന്ത്രി ആദരാഞ്ജലി അര്‍പ്പിച്ചു

ജാലിയന്‍വാലാബാഗ് കൂട്ടക്കൊലയില്‍ രക്തസാക്ഷികളായവര്‍ക്കു പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികള്‍ അര്‍പ്പിച്ചു. പ്രധാനമന്ത്രി പറഞ്ഞു: ‘ഭീതിജനകമായ ജാലിയന്‍വാലാബാഗ് കൂട്ടക്കുരുതിയുടെ നൂറാം വാര്‍ഷികം ആചരിക്കുന്ന ഇന്നg ദൗര്‍ഭാഗ്യകരമായ ആ ദിവസം കൊല ചെയ്യപ്പെട്ട എല്ലാവര്‍ക്കും ഇന്ത്യ ആദരാഞ്ജലി അര്‍പ്പിക്കുന്നു. അവരുടെ ശൗര്യവും ത്യാഗവും ഒരിക്കലും വിസ്മരിക്കപ്പെടില്ല. അവരെക്കുറിച്ചുള്ള ഓര്‍മകള്‍ അവരില്‍ അഭിമാനം വളര്‍ത്തുന്ന ഇന്ത്യ സൃഷ്ടിക്കുന്നതിനു നമുക്കു പ്രചോദനമായിത്തീരും.’
പ്രധാനമന്ത്രിയുടെ അധ്യക്ഷതയില്‍ കേന്ദ്ര ഹിന്ദി സമിതിയുടെ 31-മത് യോഗം ചേര്‍ന്നു

കേന്ദ്ര ഹിന്ദി സമിതിയുടെ 31-മത് യോഗം ന്യൂ ഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്നു. ക്രിയാത്മകവും, പ്രായോഗികവുമായ നിര്‍ദ്ദേശങ്ങള്‍ക്ക് പ്രധാനമന്ത്രി എല്ലാ അംഗങ്ങളെയും അഭിനന്ദിച്ചു. ദൈനംദിന സംഭാഷണങ്ങളിലൂടെ ഹിന്ദി ഭാഷ പ്രചരിപ്പിക്കണമെന്നും ഔദ്യോഗിക ആവശ്യങ്ങള്‍ക്ക് സങ്കീര്‍ണമായ സാങ്കേതിക സംജ്ഞകള്‍ ഒഴിവാക്കണമെന്നും പ്രധാനമന്ത്രി ഊന്നിപ്പറഞ്ഞു. ഗവണ്‍മെന്റ് തലത്തിലും, സമൂഹതലത്തിലും ഹിന്ദിയുടെ ഉപയോഗത്തില്‍ ഉള്ള വിടവ് നികത്തണമെന്ന് എടുത്ത്പറഞ്ഞ അദ്ദേഹം ഇതിനുള്ള പ്രചാരണ പരിപാടിയില്‍ വിദ്യാഭ്യാസ സ്ഥാപനങ്ങള്‍ക്ക് സഹായകമാകുമെന്ന് പറഞ്ഞു. ലോകമെമ്പാടുമുള്ള തന്റെ അനുഭവങ്ങള്‍ പരാമര്‍ശിച്ച് കൊണ്ട് ഹിന്ദി ഉള്‍പ്പെടെയുള്ള എല്ലാ ഭാഷകളുടെയും സഹായത്തോടെ നമുക്ക് ലോകത്തെ മുഴുവന്‍ ബന്ധിപ്പിക്കാനാകുമെന്ന് പ്രധാനമന്ത്രി അംഗങ്ങള്‍ക്ക് ഉറപ്പ് നല്‍കി. ലോകത്തെ ഏറ്റവും പുരാതന ഭാഷകളില്‍ ഒന്നായ തമിഴില്‍ നമുക്ക് അഭിമാനമുണ്ടെന്ന് പ്രധാനമന്ത്രി പറഞ്ഞു. രാജ്യത്തെ എല്ലാ ഭാഷകള്‍ക്കും ഹിന്ദിയെ പരിപോഷിപ്പിക്കാനാവും. ഗവണ്‍മെന്റിന്റെ 'ഏകഭാരതം ശ്രേഷ്ഠ ഭാരതം' സംരംഭത്തെ ഇത്തരുണത്തില്‍ അദ്ദേഹം പരാമര്‍ശിച്ചു. ആഭ്യന്തരമന്ത്രി ശ്രീ. രാജ് നാഥ് സിംഗിന്റെ സ്വാഗതത്തിന് ശേഷം കാര്യപരിപാടി പ്രകാരം വിവിധ വിഷയങ്ങളില്‍ കൈവരിച്ച പുരോഗതി ഭരണ ഭാഷ സെക്രട്ടറി അവതരിപ്പിച്ചു. ഹിന്ദി ഭാഷയുടെ പ്രചാരണവുമായി ബന്ധപ്പെട്ട് തങ്ങളുടെ കാഴ്ചപ്പാടുകള്‍ അംഗങ്ങള്‍ വ്യക്തമാക്കി. കേന്ദ്ര ഹിന്ദി ഡയറക്ടറേറ്റ് പ്രസിദ്ധീകരിച്ച ഗുജറാത്തി ഹിന്ദി ഫോണ്ടിന്റെ പ്രകാശനവും പ്രധാനമന്ത്രി നിര്‍വ്വഹിച്ചു. അരുണാചല്‍ പ്രദേശ്, ഹിമാചല്‍ പ്രദേശ്, ഗുജറാത്ത് മുഖ്യമന്ത്രിമാരും സമിതിയിലെ മറ്റ് അംഗങ്ങളും ഏകദേശം രണ്ട് മണിക്കൂര്‍ നീട്ട് നിന്ന യോഗത്തില്‍ സംബന്ധിച്ചു.
അഗ്നി 5 മിസൈയിലിന്റെ വിജയകരമായ പരീക്ഷണത്തിന് പ്രധാനമന്ത്രി ഡി.ആര്‍.ഡി.ഒ. യെ അഭിനന്ദിച്ചു

ഇന്ത്യയുടെ ഭൂഖണ്ഡാന്തര മിസൈലായ അഗ്നി 5 ന്റെ പരീക്ഷണം വിജയകരമായതിന് പ്രധാനമന്ത്രി ശ്രീ. നേരന്ദ്ര മോദി പ്രതിരോധ വികസന സംഘടന (ഡി.ആര്‍.ഡി.ഒ) യെയും അവിടത്തെ ശാസ്ത്രജ്ഞരെയും അഭിനന്ദിച്ചു. ”അഗ്നി 5 ന്റെ വിജയകരമായ പരീക്ഷണം ഓരോ ഇന്ത്യാക്കാരനിലും അഭിമാനം കൊള്ളിക്കുന്നു. നമ്മുടെ തന്ത്രപരമായ പ്രതിരോധത്തില്‍ അത് വന്‍തോതില്‍ ശക്തി പകരും. അഗ്നി 5 ന്റെ വിജയകരമായ പരീക്ഷണം ഡി.ആര്‍.ഡി.ഒ. യുടെയും അവിടത്തെ ശാസ്ത്രജ്ഞരുടെയും കഠിന പ്രയത്‌നത്തിന്റെ ഫലമാണ്. ഞാന്‍ അവരെ അഭിനന്ദിക്കുന്നു”, പ്രധാനമന്ത്രി പറഞ്ഞു.
സുക്മയില്‍ സി.ആര്‍.പി.എഫ്. സേനാംഗങ്ങള്‍ കൊല്ലപ്പെട്ടതില്‍ പ്രധാനമന്ത്രി അനുശോചിച്ചു

ഛത്തീസ്ഗഢിലെ സുക്മയില്‍ സി.ആര്‍.പി.എഫ്. സേനാംഗങ്ങള്‍ കൊല്ലപ്പെട്ടതില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘സുക്മയില്‍ സി.ആര്‍.പി.എഫ്. സേനാംഗങ്ങള്‍ കൊല്ലപ്പെട്ടതു ദുഃഖിപ്പിക്കുന്നു. രക്തസാക്ഷികള്‍ക്ക് ആദരാഞ്ജലികള്‍ അര്‍പ്പിക്കുന്നു. അവരുടെ കുടുംബങ്ങളെ അനുശോചനം അറിയിക്കുന്നു. പരുക്കേറ്റവര്‍ വേഗത്തില്‍ സുഖം പ്രാപിക്കട്ടെ എന്ന് ആശംസിക്കുന്നു. സുക്മയിലെ സ്ഥിതിയെക്കുറിച്ച് ആഭ്യന്തരമന്ത്രി രാജ്‌നാഥ് സിങ് ജിയുമായി സംസാരിച്ചു. സ്ഥിതിഗതികള്‍ നേരിട്ടു വിലയിരുത്താനായി അദ്ദേഹം അവിടേക്കു തിരിക്കുന്നുണ്ട്.’ പ്രധാനമന്ത്രി പറഞ്ഞു.
എമിരിറ്റസ് ബെനഡിക്ട് പതിനാറാമൻ മാർപാപ്പയുടെ നിര്യാണത്തിൽ പ്രധാനമന്ത്രി അനുശോചിച്ചു

എമിരിറ്റസ് ബെനഡിക്ട് പതിനാറാമൻ മാർപാപ്പയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു; “സ്വന്തം ജീവിതം മുഴുവനും സഭയ്ക്കും കർത്താവായ ക്രിസ്തുവിന്റെ പ്രബോധനങ്ങൾക്കും വേണ്ടി സമർപ്പിച്ച എമിരിറ്റസ് ബെനഡിക്ട് പതിനാറാമൻ മാർപാപ്പയുടെ വേർപാടിൽ ദുഃഖമുണ്ട്. സമൂഹത്തിന് അദ്ദേഹം നൽകിയ സമ്പന്നമായ സേവനത്തിന്റെ പേരിൽ അദ്ദേഹം ഓർമ്മിക്കപ്പെടും. അദ്ദേഹത്തിന്റെ വിയോഗത്തിൽ ദുഃഖിക്കുന്ന ലോകമെമ്പാടുമുള്ള ദശലക്ഷക്കണക്കിനാളുകൾക്കൊപ്പമാണ് എന്റെ ചിന്തകൾ.”
ജൈവവൈവിധ്യ സംരക്ഷണമേഖലയിൽ ഇന്ത്യയും നേപ്പാളും തമ്മിൽ ധാരണാപത്രം ഒപ്പിടുന്നതിനു മന്ത്രിസഭയുടെ അംഗീകാരം

ജൈവവൈവിധ്യ സംരക്ഷണമേഖലയിൽ ഇന്ത്യയും നേപ്പാളും തമ്മിൽ ധാരണാപത്രം ഒപ്പിടുന്നതിനു പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അംഗീകാരം നൽകി. ജൈവവൈവിധ്യ സംരക്ഷണവുമായി ബന്ധപ്പെട്ട് ഏകോപനവും സഹകരണവും വർധിപ്പിക്കുന്നതിനായി നേപ്പാൾ ഗവണ്മെന്റുമായി കൈകോർക്കുന്നതിനു കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയമാണു നി‌ർദേശം സമർപ്പിച്ചത്. വനം, വന്യജീവി, പരിസ്ഥിതി, ജൈവവൈവിധ്യ സംരക്ഷണം, കാലാവസ്ഥാവ്യതിയാനം എന്നീ മേഖലകളിലെ സഹകരണത്തിനുപുറമെ ഇടനാഴികളുടെയും പരസ്പരം ബന്ധിപ്പിക്കുന്ന പ്രദേശങ്ങളുടെയും പുനഃസ്ഥാപനം, അറിവുകളും മികച്ച രീതികളും പങ്കിടൽ എന്നിവ കണക്കിലെടുത്താണു ധാരണാപത്രം. ഇടനാഴികളും പരസ്പരം ബന്ധിപ്പിക്കുന്ന മേഖലകളും പുനഃസ്ഥാപിക്കൽ, അറിവും മികച്ച സമ്പ്രദായങ്ങളും പങ്കുവയ്ക്കൽ എന്നി‌വയുൾപ്പെടെ വനം, വന്യജീവി, പരിസ്ഥിതി, ജൈവവൈവിധ്യസംരക്ഷണം, കാലാവസ്ഥാ വ്യതിയാനം എന്നീ മേഖലകളിൽ ഇരുരാജ്യങ്ങളും തമ്മിലുള്ള സഹകരണം പ്രോത്സാഹിപ്പിക്കുന്നതിനു ധാരണാപത്രം സഹായകമാകും.